178 KISEBB KÖZLEMÉNYEK. 



Negyedik napon a fészekanyaghordás túlnyomóan a — vágatlan 

 maradt — kis cimeresnád bojtjából történt. Dacára a kellemetlen, esős, 

 szeles időnek, a munka fáradhatatlanul és bámulatos gyorsasággal haladt 

 előre. Aznap már a csészében ült kis madarunk, nem törődve velem és 

 a kellemetlen idővel. Öt-hat lépésnyiről szemlélhettem munkáját. 



Az ötödik napon már tömör a csésze, a madár sem látszik ki belőle ; 

 bár felül még teljesen fedetlen, de az ágat átkötő háncs folyton vastagodik. 

 Estefelé már egy széles szalag köti a kész csészét fölfelé a lógó ághoz. 

 A hatodik napon már nagyon gyorsan halad a munka fölfelé, aznap este 

 már csak az egyik oldalon van a bejáró lyuk, a másik oldal pedig teljesen 

 be van szőve. 



A hetedik napon készen volt az egyetlen bejáró kerek lyuk, melyen 

 madárkáim zavartalanul röpködtek ki és be, senki által nem zavartatva 

 magukat. 



Bizalmasságuk vesztüket okozta, mert április hó 29-én a legnagyobb 

 szomorúságomra sem madaramat, sem pedig a fészkét nem találtam. 



Még aznap a fészkelő fa körül siránkozott mindkét cinege. 



Május hó 2-iki körutam alkalmával újra élénken hangzik az ismert 

 „ci-i-i" hang. Észre vettek s tőlem nagy távolságban röpködtek jobbra- 

 balra, közben óvatosan hordva a szükséges fészekanyagot egy uj fészekhez. 



Május hó 3-án délután négy órakor megtaláltam a második, csaknem 

 teljesen kész fészket, előbbitől kb. ötszáz lépésnyire, ugyancsak a fent 

 emiitett folyócska partján álló hatalmas fűzfa egyik lelógó, magasabb ágán, 

 már teljesen készen, csak a bejáró csatorna hiányzott róla. 



Az uj fészek tehát négy nap alatt készült el. Május ó-én, nagy 

 sajnálatomra ez a fészek is eltűnt a fáról és sem abban az évben, sem 

 azóta nem kiséreltek meg e madarak ujabb családalapítást. 



Radetzky Dezső. 



Jegyzet. E madár fészeképitésének technikája oly kevés helyen van ismertetve, 

 hogy célszerűnek látszott a szerző által a helyszínen 6 napon át készített rajzok alapján 

 legalább az első 3 napi stádiumot a mellékelt kivonatos vázlatban bemutatni. Ez a tárnoki 

 fészek már azért is érdekes, mert azt a ritkább tipust képviseli, amely nem ágnlla 

 között függ, hanem egyetlen ág oldalához van hozzáépítve, tehát a szokottnál nehezebb 

 feladatot rótt a kis művészre. Ugy Taczanowszky (Rev. et Mag. d. Zool. 1859.), mint 

 különösen Baldamus E. (Naumannia I. 1851.) részletes ismertetése szerint u. i. rendesen 

 ágvilla mentén, tehát kétoldalról indul meg az épités, amikor is a vázat alkotó háncs- 

 rostok alul egyesittetnek. Szerk. 



Vándorsólymok Budapesten. 1922. október hó végén egy kis 

 (f Falco peregrinus Tunst. telepedett le a kőbányai plébánia templom 

 tornyára. Ez a példány egész télen át kitartott nálunk és a jelen sorok 

 Írásakor (1923. III. 17.) is még itt van. Különben 1922/23. telén legalább 

 öt példányt figyeltem meg a templom körül. így pl. 1922. november 22-én 

 az emiitett cT mellett a torony keresztjének másik karján egy hasonló 



